NaiveNeuron/SloPal huggingface dataset:
Kaník, Ľudovít, poslanec NR SR (2012-11-28):
Ďakujem. Pani poslankyňa, začnem takým ľudovým príslovím, že ja o voze, vy o koze. To je v prvom rade. Ale keď ste už začali tie invalidné vaše obohraté pesničky, tak jednu, jedinú vec na to poviem. Keď si myslíte, že to bolo zlé, prečo to pani nástupkyňa moja Tomanová nezmenila? Prečo ten systém, ktorý som zaviedol ja, stále dodnes platí? Prečo na ňom nikto nezmenil ani čiarku? To, čo spomínate vy, bolo na základe rozhodnutia Ústavného súdu, ktorý len povedal, že sa to nemalo prehodnocovať. Ale to prehodnocovanie prebieha stále, pretože to je imanentná súčasť tohto zákona, a dodnes na ňom nie je zmenená ani čiarka. Že prestaňte klamať ľudí, že sa tam spravilo niečo, čo bolo zlé. Pretože až sa spravilo niečo zlé, tak vy ste naďalej v tom zlom pokračovali a pokračujete dodnes. A z hľadiska aktivačných prác len ešte jednu vec, čo som možno mal povedať v rozprave. Dnes je ďalšou chybou toho systému, že je to dobrovoľná záležitosť. A na počiatku to bolo ako vec, ktorú, pokiaľ obec požiada, tak ten, ktorý poberá sociálne dávky, je povinný nastúpiť na tieto práce. To je ďalšia chyba, že sa nevraciame k tomuto, pretože to je otázka toho, že človek má vyvažovať prácou to, čo mu spoločnosť poskytuje. A to, že dnes tam zavádzate desať hodín len potvrdzuje moje kritické slová od samého počiatku, že to bolo zdeformované, zlé. A vy uznávate to, že to bolo zlé. Len sa bojíte vrátiť to do počiatočného stavu, kedy to bolo nastavené správne.
P. Hrušovský, predseda NR SR: (2004-05-26):
(Hlasovanie.) Prítomných je 142 poslancov, za hlasovalo 61, proti bolo 26, zdržali sa 51, nehlasovali 4. Pozmeňujúci návrh pod poradovým číslom 1 sme neschválili. Budeme hlasovať teraz, pán spoločný spravodajca. A. Ivanko, poslanec: Áno, o pozmeňujúcom návrhu pod bodom 2.
Laurenčík, Milan, podpredseda NR SR (2021-12-09):
Vážení páni poslanci, panie poslankyne zatiaľ nestihli prísť, dnes, 9. december je – a už vítam aj paniu poslankyňu – je Medzinárodným dňom boja proti korupcii. Verím, že aj v tejto sále je veľa bojovníkov proti korupcii, ktorí dnes oslavujú. Lajtmotívom našej vlády je boj proti korupcii, preto jej želám veľa úspechov, aby pokračovala v tomto boji. Tento nešvár, korupcia, to je nielen v našej krajine, ale v celom svete šarapatí, by sme mali čo najskôr poraziť, takže dnešný 11. deň 51. schôdze otváram takýmto príhovorom. O ospravedlnenie neúčasti na dnešnom rokovaní 51. schôdze Národnej rady Slovenskej republiky požiadali páni poslanci Miroslav Kollár a pani poslankyňa Jana Vaľová. Kolegyne, kolegovia, budeme pokračovať v prerušenej rozprave v druhom čítaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 888. (Pozn. red.: správne „808“.) Prosím pána podpredsedu vlády a ministra financií Igora Matoviča, aby zaujal miesto určené pre navrhovateľov. Do rozpravy sa prihlásila pani spoločná spravodajkyňa z výboru pre financie a rozpočet pani poslankyňa Anna Mierna, ktorej v tejto chvíli odovzdávam slovo. Pani poslankyňa, rečnícky pult je váš. (Pokračovanie rokovania o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 808.)
Jurinová, Erika, podpredsedníčka NR SR (2013-01-29):
Ďakujem. Na vaše vystúpenie nie sú žiadne faktické poznámky. A o slovo požiadal pán minister. Teraz v rámci rozpravy? Takže uzatváram rozpravu. Vyhlasujem ju za skončenú. A chce sa vyjadriť ako navrhovateľ pán minister.
Mazurek, Milan, poslanec NR SR (2023-05-24):
Ľudia, ktorí vedú Európsku úniu z pozície Európskej komisie, ju dnes premenili skutočne na odporné byrokratické monštrum, ktoré zasahuje suverenity a slobôd obyvateľov jednotlivých členských štátov spôsobmi, ktoré sú naozaj neprijateľné, preto vítam jednoznačne tento návrh. Ale je pre mňa udivujúce, keď my vidíme, že Európska únia chce zasahovať do otázok Slovenskej republiky v otázke toho, akým spôsobom upravuje náš zákon o rodine, čo považujeme za rodinu, čo považujeme za manželstvo, akým spôsobom chceme chrániť svoje deti v otázkach súdov, v otázkach práva, v otázkach médií. Kritizujú nás za veci, do ktorých nemajú čo rozprávať. V otázkach zdravotnej starostlivosti, vo veciach, kde priamo nemajú žiadne kompetencie, aj napriek tomu to robia, bohužiaľ, častokrát aj s pričinením slovenských alebo poslancov Európskeho parlamentu, ktorí majú zastupovať Slovensko, ale zastupujú v skutočnosti Brusel na Slovensku. Ale my vidíme, pán Vetrák, že toto sú aj záležitosti, ktoré sú priamo aktami tejto konkrétnej vlády. Ja som bol na výbore pre európske záležitosti, kde sme zaviazali štátneho tajomníka ministerstva životného, aby hlasoval proti zákazu spaľovacích motorov, to je váš kolega, alebo už bývalý, ale proste nominant OĽANO. A tí ľudia urobili presný opak! Oni sa normálne vysmiali Národnej rade do tváre. A videli sme akou väčšinou tu prešiel, tu prešlo uznesenie k spaľovacím motorom. Toto musí byť riešené. Áno, podľa tejto novej legislatívy by už musel hlasovať proti, lebo nemal iné stanovisko z výboru. To je správna vec, samozrejme. Ale keď aj hovoríme o stíšení legislatívneho procesu, tak je to práve táto vláda, ktorá tu zaviedla takú fantastickú novinku na ktorú si v minulom volebnom období prakticky nepamätám, že tu neustále prichádzali ministri, otvárali rozpravu opätovne do druhého čítania a začalo sa tu hádať pozmeňovacích návrhov jedna radosť. Práve vy ste rozbili ten legislatívny proces spôsobom, ktorý nemá predtým obdobu. To znamená, keď teraz na konci volebného obdobia naprávate to, čo ste sami spôsobili, to, čo ste vytvorili, to, čo ste zaviedli do praxe, môžme to vítať, samozrejme. Ale prvý, kto si má popol sypať na hlavu, ste vy samotní.
Dostál, Ondrej, poslanec NR SR (2018-02-08):
Pani poslankyňa Grausová, to s tým nevoľnom pri pohľade na slovenský dvojkríž je hoax. Radi šírite takéto nezmysly, ale, ale... Toto je jeden z nich. Položili ste dramaticky otázku, že či je pre Čechov slovenčina všeobecne zrozumiteľný jazyk, tak ako my tvrdíme, že čeština je všeobecne zrozumiteľný aj pre malé deti na Slovensku. A chápem, že ste sa možno pripravovali na vystúpenie a nezaregistrovali ste, ako som reagoval na pána poslanca Schlosára, a mali ste to už napísané, no tak ste to prečítali, ale ja som to vysvetlil, koho je to výhoda a koho je to nevýhoda. Je predsa výhoda tých slovenských detí, že rozumejú po česky. A nevýhoda tých českých detí, že nerozumejú po slovensky, nie všetky, ale mnohé deti už nerozumejú po slovensky v Čechách. A my sa tým máme trápiť? Však oni sa nebudú vedieť dohovoriť na Slovensku a naše deti sa vedia dohovoriť v Českej republike. No a to vaše poľutovanie nad tým, že zo zákona o štátnom jazyku boli vypustené pokuty. No tie pokuty boli tiež taká smiešnosť, lebo keď v roku 2009 boli pokuty obnovené, tak ja som začal vedome a verejne porušovať zákon o štátnom jazyku, napríklad že som vylepil nejaký plagát v angličtine priamo pred ministerstvo kultúry alebo som rozdával nejaké letáky sprievodnej akcie na hru Mareka Maďariča, ktoré boli, ja neviem, v španielčine, alebo som, alebo som recitoval haiku vo flámštine a chodil som sa udávať na ministerstvo kultúry a ani raz mi nedali pokutu. Ja som sa toho dožadoval a nedali mi. Tak načo sú také pokuty?!
Glváč, Martin, podpredseda NR SR (2018-11-29):
S faktickou poznámkou jedna poslankyňa. Končím možnosť prihlásiť sa. Nech sa páči, pani poslankyňa Grausová.
Laurenčík, Milan, podpredseda NR SR (2020-07-10):
Pán poslanec Miroslav Suja.
Puci, Róbert, poslanec NR SR (2017-10-12):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti, ďalej aby za gestorský výbor hlasovaním určila Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 24. novembra 2017 a v gestorskom výbore do 27. novembra 2017.
Bugár, Béla, podpredseda NR SR (2018-05-25):
Pani spravodajkyňa? Nie. Ďakujem pekne. Prerušujem rokovanie o tomto bode programu. Ďalším bodom je prvé čítanie o návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 300/2005 Z. z. Trestný zákon, tlač 919. Znovu dávam slovo pani poslankyni Dubačovej, aby odôvodnila tento návrh. (Rokovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 919.)
Goga, Pavol, poslanec NR SR (2018-06-14):
A teraz dajte, prosím, hlasovať o bodoch 2, 3 a 4 návrhu pána poslanca Gröhlinga.
Kvasnička, Marián, poslanec NR SR (2015-05-05):
Ďakujem veľmi pekne. Jozef, ja len k tomu, čo si hovoril, k tomu neviditeľnému plánu B. Vtedy by som vedel pochopiť logiku toho, čo je napísané v tomto zákone, teda akési pasportizovanie a organizačné... alebo zníženie chaosu, alebo organizačného šumu, ktorý v tomto priestore jestvuje. To, to je racionálne a naozaj by potom mala nastať racionalizácia. A si osobne myslím aj z mojej skúsenosti, aj keď je to politicky háklivá téma, lebo súvisí napokon s ľudskými osudmi a aj s personálnym zabezpečením tejto činnosti, že tie inštitúcie, ktoré to vykonávajú, najmä teda v mestách pokiaľ sú, pokiaľ je to v obciach, že tam je jeden osvetár, ktorý sa venuje srdcom, dušou tej, to, to viem pochopiť. Ale inštitúcie v mestách a potom ešte v župách, ako sú, podľa mňa sú prezamestnané. Podobne to je aj v galériách, múzeách, mystifikujú a fingujú činnosť, ktorú nevykonávajú. Ja by som povedal, že oni sú takým tým pasívnym, pasívnym prvkom kultúrno-osvetovej činnosti, metodickým, riadiacim, organizačným, manažérskym akokoľvek ho nazveme, mi chýba ako väčšia starosť o tú aktívnu či kultúrnu, či vzdelávaciu, či osvetovú činnosť. Teda priamo na ten výkon. Nie na backround a na zabezpečenie, čiže ak by naozaj nasledoval plán B, myslím, že v tom prípade by ten návrh zákona mal zmysel, aj keď, predpokladám, že ten plán B by bol bolestivý. Ďakujem.
Kamenický, Ladislav, poslanec NR SR (2022-02-18):
Ďakujem pekne. Pán predseda, ďakujem za to, že si nastavil zrkadlo tejto situácie, ktorú tu máme. Je až paradoxné, že máme tu ministra vnútra, ktorý spolu s pani Kolíkovou a pánom Matovičom hovoria o tom, ako idú očistiť spoločnosť od neviem čoho a ako sú oni ten etalón čistoty, ktorý tu navodí do budúcna blaho slovenského národa. Tak sa pozrime na vás, pán Mikulec, vy ste podozrivý z korupcie, pani Kolíková, však pán Matovič o nej povedal, že, Mária, ja si myslím, že si ten podvod spáchala. A táto Mária vás tu došla obhajovať a tento Matovič, Matovič, ktorý je usvedčený daňový podvodník, je to klamár, ten naklamal toľko ako nikto nikdy. Je to plagiátor a, bohužiaľ, je to aj psychiatrický pacient. A to je veľmi smutné, že takíto ľudia musia viesť Slovenskú republiku. Pani Kolíková, nebudem ani hovoriť o tých všetkých kšeftoch, to povedal pán predseda, ale vy sa tu snažíte presvedčiť, že tieto legálne za... zaopat... zaobstarané odposluchy, ktoré hovoria presne, detailne o tom, čo títo vyšetrovatelia v pracovnej dobe rozprávali, že toto je nejaká neformálna komunikácia? Takže odteraz každý jeden páchateľ, ktorý bude odpočúvaný, tak povie, že ja som sa len tak neformálne bavil a proti mne toto nemôže byť použité? Toto chcete povedať? A to nie sú obyčajní ľudia, chlapi, čo idú pri pive si niečo povedať, to sú policajti, čo vyšetrujú závažnú trestnú činnosť. To je strašné.
Čepček, Martin, poslanec NR SR (2023-05-17):
Ďakujem pekne. Tak my sme tu už niečo podobné zažili. Ja som sa tiež narodil v inom režime a tiež nám bolo povedané, čo máme robiť, čo si máme myslieť, ako sa máme správať a tak ďalej a ja chcem pána Vladimíra Šuchu, vedúceho zastúpenia Európskej komisie na Slovensku, vyzvať, aby neblúznil, lebo ja som, v ´89 sme bojovali za slobodu a nie za ďalšiu diktatúru. A tento pán vôbec nemá čo zastupovať Slovenskú republiku a vôbec kvôli čomu tam on je? Lebo názor celej spoločnosti takýto určite nie je. A čo sa týka tohto zákona, stále som povedal, že ten informovaný súhlas je na mieste, si myslím, že je dobrý. Ešte spomeniem, že ja som podobný zákon predkladal, tento mesiac mi v podstate neprešiel, ale v prvom čítaní získal 96 hlasov a bol to zákon, ktorý mal chrániť školy a školské zariadenia, ktorým sa nemala táto ideológia vnucovať a vydierať ich len cez financie. Toto bol úmysel môjho zákona, ktorý neprešiel, je to škoda, že neprešiel. Ďakujem.
Hraško, Igor, poslanec NR SR (2013-03-19):
Ďakujem pekne, pani predsedajúca. No teraz vidím, že som celkom rád, že ste sa, pani kolegyňa, v piatok už nedostali k slovu, aby ste nám nepokazili víkend. A teraz k veci, k tým vašim veciam, ktoré ste uvádzali. Kritizujú sa z našej strany len zlé návrhy. Dobré návrhy sme nikdy nekritizovali. Hovorili ste, že Európa má najvyššiu nezamestnanosť. Výborne, tak jej pomôžme vylepšovať túto štatistiku, že jej pridáme zopár tisíc nezamestnaných geniálnymi riešeniami, že, však to vidno. Hovorili ste o zázračných receptoch, no tie vám, žiaľ, nepomôžu, ak ste nafigu kuchár. A žiaľ, toto je váš problém. Ak ste nafigu kuchár, nepomôžu vám ani normálne recepty. Musíme vraj čakať, ako sa veci vyvinú, pretože teraz sa niektoré veci zavádzajú. No len, žiaľ, u vás sa to zavádza systémom pokus – omyl. A to nielen v tomto rezorte, ale aj v rezorte školstva, o ktorom som už hovoril ráno. Takže ďakujeme pekne. No a pani Vaľová, hovorili ste na margo viacerých mandátov. Odporúčam vám ísť príkladom vo vašej strane SMER. Takže kľudne môžete začať. Začnite a potom to isté môžete vytýkať iným. No a už keď sa nevzdáte mandátu, nemusíte sa vzdať mandátu, stačí, keď sa vzdáte platu za tie zvyšné mandáty, ktoré vykonávate. Ako jediná na Slovensku ste si nepridali ku platu. To je síce chvályhodné, ale ja vám odporúčam, aby ste si dali plat primátora v Hriňovej. Potom vám budem možno tlieskať. No a to sa nestarajte, koľko má obyvateľov. Myslím, že sa to určuje percentuálne... (Prerušenie vystúpenia predsedajúcou.)
Šimko, Igor, poslanec NR SR (2024-04-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby sa za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 7. júna 2024 a v gestorskom výbore do 10. júna 2024.
Martvoň, Anton, poslanec NR SR (2013-09-10):
Ďakujem pekne. Pán poslanec Viskupič, budem reagovať iba na niektoré časti vášho vystúpenia, z dôvodu, že to bolo veľmi dlhé vystúpenie, ale aj dobré. V podstate, čo sa týka tých chýb pri spočítavaní preferenčných hlasov, na ktoré ste poukázali, že nie je to doriešené, no ja chcem práve tu uviesť, že práve na toto zákon pamätá. Mne osobne tiež sa stalo, v niektorých regiónoch alebo volebných okrskoch som mal zle spočítané preferenčné hlasy, že teda dostal som ich 20 a bolo to aj v zápisnici okrskovej volebnej komisie, ale v centrálnom informačnom štatistickom systéme sa v tom okrsku objavili iba dva. Samozrejme zákon to rieši, dá sa podať volebná sťažnosť, alebo teda ústavná sťažnosť na Ústavný súd, čiže v tejto veci to už je riešené aj v súčasnosti. Čo sa týka toho absolútneho preferenčného hlasu, samozrejme dá sa o tom diskutovať. Viacerí odborníci na to poukazujú, že práve cez ten absolútny preferenčný hlas by sa dostal do popredia ten regionálny prvok ako taký. Práve ale na to môže slúžiť tá komisia, ktorá tých 30 dní, čo je do druhého čítania, by teda mohla v tomto niečo nájsť, nejaké riešenie. Zároveň chcem ale poukázať na jednu vec, že nesúhlasím s vami, že znova diskutovať pol roka. Diskutuje sa už tri roky. A tak, ako ste aj povedali, tá pracovná skupina pri pánovi ministrovi, bývalom ministrovi Lipšicovi, urobila kus práce. A tá práca nebola zahodená. Však odborníci na ministerstve znovu teda zostali, aj s tou prácou tej skupiny sa pracovalo ďalej. Čiže myslím si, že teraz už iba treba dať dohromady všetky tie argumenty, ktoré boli povedané, či už v tej skupine alebo aj v iných, na iných fórach. A za 30 dní v rámci tej skupiny, čo by sa mohla zriadiť, že by sa to mohlo dať teda dohromady a v druhom a v treťom čítaní teda by sa to mohlo teda doriešiť. Zároveň chcem poukázať na to, že ja osobne som proti viacerým volebných obvodom. Poslanec Národnej rady má pracovať... (Prerušenie vystúpenia časomerom.)
Grendel, Gábor, poslanec NR SR (2024-01-24):
Ďakujem za slovo. Ako správne povedala pani poslankyňa, toto skrátené legislatívne konanie nespĺňa zákonné podmienky, štátu nehrozia hospodárske škody a nikomu nehrozí porušovanie ľudských práv. To sú klamstvá, za ktoré sa schováva minister Susko počas svojich verejných vystúpení, aby nemusel priznať farbu, o čo tu v skutočnosti ide. Chcú zabezpečiť obžalovaným kamarátom podmienečné tresty a chcú hlavne odmeniť ich mlčanie. Chcú ich odmeniť za to, že sa nestali spolupracujúcimi obvinenými. Chcú ich odmeniť za to, že nevypovedali o trestných činoch iných. To je skutočný dôvod skráteného legislatívneho konania a to je skutočný dôvod tohto mocenského rozhodnutia, ako to nazval Robert Fico, preto má zmena Trestného zákona pre nich väčšiu prioritu ako ceny potravín, ako ceny energií, ako situácia v reedukačných zariadeniach, ako nové pravidlá v stavebných zákonoch. Oni o tom rozhodli. Oni rozhodli o tom, že toto má najvyššiu prioritu. Oni rozhodli o tom, že to pošlú do parlamentu v skrátenom legislatívnom konaní. Kvôli ich mocenskému rozhodnutiu tu máme už deviaty deň rozpravu k skrátenému legislatívnemu konaniu. Keby to neprišlo v skrátenom legislatívnom konaní, nebola by tu rozprava k skrátenému legislatívnemu konaniu. Týchto deväť dní sme mohli venovať niečomu inému. Týchto deväť dní sme tu nemuseli počúvať už asi sedemdesiaty príspevok v rozprave, asi 2 010. faktickú poznámku. A namiesto toho, aby priznali chybu a stiahli tento paškvil ohrozujúci majetok ľudí, idú prijať ďalšie mocenské rozhodnutie, ako urýchliť prijatie tohto paškvilu. (Potlesk.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 138 poslancov, za 79, proti 25, zdržalo sa 31, nehlasovali 3. Tento pozmeňujúci návrh sme schválili.
Pellegrini, Peter, predseda NR SR (2015-03-17):
Hlasujeme o bode 16 spoločnej správy, ktorý vyňal pán poslanec Hlina na samostatné hlasovanie. Odporúčanie gestorského výboru, schváliť. (Hlasovanie.) Prítomných 89, za bolo 79, zdržali sa 6, nehlasovali 4. Návrh sme schválili.
Suja, Miroslav, poslanec NR SR (2023-03-22):
Ďakujem za slovo. Sa vyjadrím len k jednej veci. Mňa, pán Kremský, viete, čo prekvapuje? Že vás toto prekvapuje. Však spojme sa spätne dozadu, neviem, či máte amnéziu pamäte, keď ste tu menili ústavu v skrátenom legislatívnom konaní poslaneckým návrhom, vtedy vás to absolútne neprekvapovalo, v skrátenom legislatívnom konaní poslaneckým návrhom ste tu na drzovku menili ústavu. Vtedy ste nehovorili ani slovo, že vás prekvapuje nejaký proces. Keby ste vtedy sa ozval, tak máte právo teraz niečo hovoriť. Ale vtedy ste tu čušali. Môžete sa hanbiť. (Potlesk.)
Jurinová, Erika, podpredsedníčka NR SR (2015-11-10):
Ďakujem pekne, pán spravodajca, na vaše vystúpenie rovnako nie sú faktické poznámky. Vyhlasujem všeobecnú rozpravu za skončenú. Pán minister si žiada záverečné slovo. Nech sa páči, máte.
Laššáková, Jana, podpredsedníčka NR SR (2015-04-16):
Schválili sme program rokovania, nebol, nebolo súčasťou programu rokovania interpelácie, takže... (Reakcia z pléna.) Dobre. Nech sa páči, pán poslanec.
Jánoš, Vladimír, poslanec NR SR (2010-11-04):
Ďakujem pekne. Aby sme sa vrátili opäť k téme a tou sú, tou je bankovníctvo a oblasť bankovníctva. Keďže som sa nedozvedel v predchádzajúcom mojom dotaze, aká je vlastne tá ziskovosť bankového sektora na Slovensku, pán poslanec Počiatek, vo svojom príspevku naznačil, že bude to veľmi zaujímavé číslo jednak za predchádzajúce obdobie roku 2009 a určite aj za 1. – 6. mesiac roku 2010. Ja by som si, ale opäť položil elementárnu otázku. Bavíme sa o sektore, o ktorom je jasné, že je ziskový za predchádzajúce obdobia a je tu už v úvode alebo v prvom čítaní pri tomto zákone zjavný problém zo strany vládnej koalície, podporiť takýto návrh zákona. Je ale pre mňa čudné, že ak je problém podporiť takýto návrh zákona, keď hovoríme o vysoko ziskovej oblasti na Slovensku, nie je na druhej strane problém zvýšiť DPH z 19 na 20 %, ktorá zasiahne široké vrstvy obyvateľstva, ktoré nie sú tak ziskové. Povedal by som, ktoré vôbec nie sú ziskové v porovnaní s bankovým sektorom. Takže toto je niečo, čo ja v tejto chvíli nechápem. Ďakujem pekne.
Kremský, Peter, poslanec NR SR (2022-09-27):
Ďakujem. Chcem pripomenúť poslancom, ktorí sú v hospodárskom výbore, že zasadáme dnes o trinástej hodine. Ďakujem.
Jurinová, Erika, podpredsedníčka NR SR (2013-10-17):
Ďakujem, pán minister. Pán spravodajca chce sa vyjadriť? Nech sa páči.
Žiga, Peter, podpredseda NR SR (2024-09-26):
Pán poslanec Kišš.
Grendel, Gábor, podpredseda NR SR (2023-02-16):
Pán poslanec Suja.
Grendel, Gábor, podpredseda NR SR (2021-06-30):
Pán poslanec Mazurek s faktickou poznámkou.
A. Belousovová, podpredsedníčka NR SR: (2009-06-25):
(Prestávka.) (Po prestávke.)
B. Bugár, podpredseda NR SR: (2006-04-19):
(Hlasovanie.) Prítomných 128, za 90, proti 13, zdržalo sa 24 poslancov, 1 nehlasoval. Konštatujem, že návrh zákona sme schválili. Prosím znovu pána poslanca Novotného ako spravodajcu, aby uviedol hlasovania k vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti, tlač 1517. Nech sa páči.
Hort, Milan, podpredseda NR SR (2010-10-12):
Ďakujem. Dávam teraz slovo spravodajkyni, ktorú určil navrhnutý gestorský výbor pre financie a rozpočet, pani poslankyni Zuzane Aštáryovej. Nech sa páči.
Kažimír, Peter, podpredseda vlády a minister financií SR (2013-09-03):
Ďakujem. Ja si myslím, že detailne sme hovorili o veciach, ktoré naozaj by mali zlepšiť náladu v podnikaní, lebo po takej veľkej inventúre, ktorá nevyšla len z hláv úradníkov, ale bola tu konfrontácia naozaj s vonkajším prostredím, tak ako pri daniach a pri tých ďalších zákonoch, s ktorými som už dnes predstúpil, bola to veľká interakcia s vonkajším prostredím, s asociáciami, so zamestnávateľmi a podobne. Snažili sme sa maximálne so zdravým rozumom dať do úzadia ten úradnícky pohľad na vec a snažili sme sa naozaj veci, ktoré nie sú nevyhnutné a ktoré vieme z hľadiska dlhoročnej praxe, že sa vlastne nevyužívajú, že len zaťažujú, snažili sme sa aj v tomto období vydať bokom. Ďakujem aj za neobvyklú pochvalu zo strany, z úst pána Mihála k hraniciam auditu. Ja viem, že je to obľúbená téma aj pána Sulíka, aj pána Mihála. Viete veľmi dobre, že narazili ste, aj keď ste boli v pozícii koalície, na znižovanie alebo zvyšovanie týchto hraníc. V tejto téme si myslím, že každý minister financií je v polohe takého mister Jekkyl, doctor Hyde, lebo na jednej strane musíme si uznať, že úroveň vedenia účtovníctva, úroveň daňových priznaní a daňová kultúra, ak o nej môžem hovoriť, je na Slovensku „prokletě nízká“. A logika veci hovorí, že externý pohľad, pohľad zboku a pohľad od férového audítora, by mal túto kultúru zvyšovať. Pravdou je, že máme problémy aj v samotnom stave audítorov, je tu aj problém samotného brania do úvahy daňovej správy, finančnej správy, výsledkov auditov. Ale vy hovoríte, že tento krok je opatrný, ale je smerom dopredu, lebo to zvýšenie hraníc je o 50 %. Ak by sme hovorili o nejakom peletóne krajín, tak sa dostávame zo zadných priečok niekam doprostred, uprostred peletónu, na úroveň Českej republiky, v podstate budeme mať veľmi podobné hranice ako Česká republika. Vy by ste išli ďalej, my sme zatiaľ na to ani chuť, ani odvahu nemali. Ale musím vysloviť odkaz možno Úradu pre dohľad nad audítormi, ktorý má priamy súvis aj s rezortom financií, samozrejme, ale k samotnému stavu audítorov, že bude treba pracovať do budúcnosti, aby si udržali aspoň tieto hranice, ja si to uvedomujem, na tom, aby výroky audítorov mali váhu aj v oblasti daňových priznaní a v oblasti vzťahu so štátom. Bohužiaľ, dnes nemajú. Poviem to úplne, poviem to po slovensky, nie je tu dôvera orgánov štátnej správy vo výsledky auditu. A to je zlé. Lebo veľkou predajnou hodnotou tých auditov by malo byť to, že ak to verifikuje audítor, tak potom by to daňové priznanie, odvodové priznanie malo byť okej, alebo z vysokého percenta v poriadku. A tá dôvera tu nie je. Čiže myslím, že táto téma zostane živá a na tej strane audítorskej obce, si myslím, že treba pracovať v tej oblasti, aby buď prevzali časť zodpovednosti za výroky, ktoré budú mať vzťah aj k daňové povinnosti, alebo aspoň zvýšili dôveru v svoje výstupy smerom k orgánom štátnej správy, ktoré sa venujú odvodom a daňovým povinnostiam. Toľkoto. Ďakujem.
Kaliňák, Robert, podpredseda vlády a minister vnútra SR (2014-11-09):
Ja na toľko reakcií, koľko ich bolo, nemám ani dve minúty týmto pádom, ale to, čo je dôležité, je, že bolo tých reakcií veľa. Poviem iba jednu alebo dve veci. Ja som tu hovoril o opatreniach a nevyhýbal som sa téme. Hovorili ste, že som nespomenul Medical Group. Pozeral som si váš návrh, páni poslanci, ani jedným slovom tam Medical Group nespomínate, tak neviem, o čom hovoríte. Ani jedným slovom vo vašom návrhu toto nie je. Čiže ja som hovoril na rozdiel od vás k veci, k tomu, čo ste hovorili o návrhu, o systéme, ktorý sa tu snažíme zaviesť, aby korupcia bola menšia na Slovensku. Vymenoval som všetky opatrenia, ktoré sme urobili. Ja som nespochybňoval tie opatrenia, ktoré doteraz boli spravené. Vždy som oceňoval, keď pani poslankyňa Žitňanská zaviedla zrýchlenie na obchodnom registri, zverejňovanie zmlúv, základ pre novelu. Ja som nemal nikdy problém priznať sa s tým, že aj jednotlivé vlády urobili niečo. To, čo som hovoril počas svojho prejavu, bolo, že sme urobili ďalšie kroky. A takisto som hovoril o správaní, že dnes vyčítate niečo, voči čomu ste mlčali... (Prerušenie vystúpenia časomerom.)
Laurenčík, Milan, podpredseda NR SR (2022-06-28):
Ďakujem teda obom a prerušujem rokovanie o tomto bode programu. Teraz by sme mali pokračovať druhým čítaním o návrhu poslancov Tomáša Lehotského, Michala Luciaka, Lukáša Kyselicu, Vladimíry Marcinkovej a Mariána Viskupiča na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Keďže tu nemáme pána navrhovateľa, ktorý by odôvodnil zákon, tento bod prepadá na koniec schôdze. Panie poslankyne, páni poslanci, v rokovaní budeme pokračovať návrhom na zmeny v zložení výboru Národnej rady Slovenskej republiky . Návrh máte rozdaný ako tlač 1075 a bol vypracovaný na základe návrhu poslancov, členov poslaneckého klubu za stranu SMER – sociálna demokracia. Otváram rozpravu o tomto bode programu. Do rozpravy som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásil pán poslanec Martin Beluský, ktorému odovzdávam slovo. Nech sa páči.
Demian, Jaroslav, poslanec NR SR (2014-11-26):
Pán predseda, teraz budeme hlasovať o bode 10 zo spoločnej správy. Bod 10 má takisto odporúčanie gestorského výboru schváliť, avšak upozorňujem, že v rozprave som podal pozmeňujúci návrh, ktorý rieši uvedenú problematiku komplexnejšie.
Bugár, Béla, podpredseda NR SR (2019-12-03):
Ja viem, nemal by som porušiť rokovák, ale viete, pán poslanec, ja som to tiež počúval (povedané so smiechom), a síce som Maďar, ale rozumel som tomu. Pani poslankyňa Grausová.
Blanár, Juraj, podpredseda NR SR (2022-10-20):
Ďakujem. To bol posledný v rozprave. Vyhlasujem rozpravu za uzavretú. Nepredpokladám, že pán navrhovateľ, keďže mal slovo posledné, bude chcieť niečo ešte v rozprave. Pán spravodajca, nech sa páči, záverečné slovo.
P. Hrušovský, podpredseda NR SR: (2002-05-29):
M. Mesiarik, poslanec: ... v zmysle znenia spoločnej správy budeme hlasovať o bodoch uverejnených alebo predložených v spoločnej správe v troch blokoch. V prvom bloku budeme hlasovať o bodoch 1až 14, 19, 20, 23 až 26, 38 až 41, 43 až 49 a 56 uvedených v časti IVa tejto spoločnej správy s tým, že gestorský výbor odporúča tieto body schváliť.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 122, za 84, proti 3, zdržalo sa 21 poslancov, 14 nehlasovali. Návrh bol schválený. Prosím teraz pána poslanca Náhlika, aby uviedol hlasovanie v druhom čítaní o vládnom návrhu zákona o poskytovaní dotácií v pôsobnosti Úradu podpredsedu vlády pre investície a informatizáciu (tlač 815). (Hlasovanie o vládnom návrhu zákona o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu , tlač 815.)
P. Hrušovský, predseda NR SR: (2005-10-27):
(Hlasovanie.) 125 prítomných, 64 za, 3 proti, 58 sa zdržalo. Návrh sme schválili. Prosím ďalší návrh.
Hrušovský, Pavol, podpredseda NR SR (2011-06-29):
Panie poslankyne, páni poslanci, hlasujeme o návrhu uznesenia, tak ako ho predložil pán predseda výboru. (Hlasovanie.) 145 prítomných, 143 za, 2 nehlasovali. Konštatujem, že Národná rada Slovenskej republiky návrh uznesenia schválila. Teraz poprosím pána poslanca Hladkého, aby z poverenia výboru pre obranu a bezpečnosť Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov , ktorý prerokovávame ako tlač 405, v prvom čítaní. Nech sa páči, pán poslanec, máte slovo.
Jakab, Július, poslanec NR SR (2023-11-22):
Ďakujem pekne. Pán poslanec Viskupič, ja som nesľúbil 640 eur dôchodcom vyplatených do Vianoc. My len hovoríme, že, že politici HLAS-u majú plniť svoje sľuby a že v rozpočte na to peniaze sú, pretože tá mantra, že rozpočet je v dezolátnom stave a nič tam nie je, neplatí a sme toho jasnými svedkami, že neplatí a že peniaze na splnenie svojich sľubov majú. A vôbec to nie je o tom, ako som tu aj počul jedného z poslancov hovoriť, že nejaké ratingy a čakalo sa a neviem čo, nie, na nič sa nečakalo. Dneska boli vyvrátené dve klamstvá, že v rozpočte nie sú peniaze, tak pán Ondruš povedal, že peniaze sa, samozrejme, v štátnom rozpočte našli, tak ja neviem, či tam narástli alebo, alebo zo stromu ich obrali, asi tam teda nejaké boli, by som povedal, a žiadny rozpočet rozvrátený nie je, čiže toto už nemôžete hovoriť, kto ste to chceli hovoriť. A druhé klamstvo, ktoré je vyvrátené a vyvrátil ho sám vládny, štátny tajomník pán Ondruš, je, že dôvodom na vyplatenie týchto dôchodkov nie je to, že oni by chceli splniť svoj sľub, prosím, to vôbec tak nie je, oni sľubovali, na to nachytali hlasy, na tom sa vyviezli do vlády a nechceli tým dôchodcom dať nič. A keď, však pán poslanec Viskupič tam bol, keď pán štátny tajomník povedal, že to bolo na základe tlaku opozície, teda časti opozície. A prepáčte mi, ja tu nevidím v tejto opozícii žiadnu inú časť ako hnutie Slovensko, ktoré by búšilo do toho, aby naozaj politici HLAS-u a vládni poslanci a vládni politici plnili svoj predvolebný sľub. Takže pán Ondruš jasne potvrdil, že je naša zásluha, že dôchodci niečo dostanú, takže ja si myslím, že perfektný výsledok na to, že sme v opozícii. Ďakujem pekne. (Potlesk.)
Ježík, Jozef, poslanec NR SR (2018-10-23):
Ďakujem. Pán predsedajúci, dajte, prosím, hlasovať o uvedenom návrhu zákona ako celku s odporúčaním gestorského výboru schváliť.
Huba, Mikuláš, poslanec NR SR (2016-02-11):
Ďakujem pekne za slovo. Múdri ľudia zvyknú hovoriť, že 21. storočie má šancu prežiť len v prípade, že pôjde cestou win-win stratégie, teda viacnásobných víťazstiev, teda takých riešení, ktoré, pokiaľ možno, budú víťazstvom všetkých zúčastnených. A preto ma veľmi znepokojuje, že ako ministerstvo, tak napokon aj celá vláda podliehajú nebezpečnej ilúzii, že či už nad prírodou, nad učiteľmi, v tomto prípade nad zdravotnými sestrami sa dá zvíťaziť silou, že víťazstvom bude, keď tie sestry ponížite, dourážate a násilím prinútite vrátiť sa do nemocníc, pričom robíte si úplne falošné ilúzie, že sa budú s úsmevom, s totálnym nasadením a obetavo starať o nás, áno, o nás všetkých, lebo všetci sme či už reálni alebo potenciálni pacienti. To je však hlboké nedorozumenie. Takéto silové riešenie jednoducho v tomto prípade nemôže fungovať. Tie sestry možno prinútite vrátiť sa do nemocníc, ale nebude to celospoločenské víťazstvo, bude to celospoločenská porážka. Ďakujem. (Potlesk.)
Počiatek, Ján, minister dopravy, výstavby a regionálneho rozvoja SR (2013-12-05):
Neskončil, ale... (Prerušenie vystúpenia predsedajúcou.)
P. Hrušovský, predseda NR SR: (2003-06-17):
I. Hopta, poslanec: Vážený pán predseda, v mene poslaneckého klubu za Komunistickú stranu Slovenska navrhujem vypustiť z dnešného rokovania nasledovné body: bod č. 3 tlač 266, bod č. 4 tlač 268, bod č. 5 tlač 264, bod č. 6 tlač 270, bod č. 7 tlač 267, bod č. 8 tlač 269, bod č. 9 tlač 265, bod č. 10 tlač 271, bod č. 31 tlač 206 a bod č. 58 tlač 276. Všetky tieto body sú zamerané tak, že ekonomicky zhoršia situáciu občanov Slovenskej republiky a žiadam vás, aby sme hlasovali jednotlivo o týchto bodoch. Ďakujem.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie). Prítomných 116 poslancov, za 15, proti 52, zdržalo sa 41, nehlasovali 8. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 57 programu, je to prvé čítanie o návrhu poslancov Kotlebu, Drobného, Mazureka a Mizíka na vydanie zákona, ktorým sa mení a dopĺňa Trestný zákon (tlač 536). Spravodajcom je člen ústavnoprávneho výboru poslanec Rastislav Schlosár, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Stanislava Drobného, Milana Mazureka a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 536.)
P. Farkas, poslanec: (2005-12-09):
Ja z tohto miesta ako spravodajca vám chcem poďakovať za takýto prístup k prerokúvaniu návrhu štátneho rozpočtu, ktorý bol podľa môjho hľadiska alebo z môjho hľadiska veľmi pozitívny, konkrétny a veľmi slušný. Síce v médiách sme sa dopočuli alebo nadobudli taký názor, že nie je záujem zo strany pánov poslancov a pani poslankýň vôbec diskutovať a sledovať rozpravu o návrhu štátneho rozpočtu. Tak prakticky ide o to, že rozprava je dlhá, no ale našu prácu odzrkadľuje tento balík pozmeňujúcich návrhov a tie kvalitné vystúpenia, ktoré tu odzneli na pôde Národnej rady. Možno z hľadiska médií nebol až taký záujem o prerokovanie návrhu štátneho rozpočtu v tomto roku alebo záujem tých pohľadov, o ktorých som hovoril, ale ten vývoj aj z tohto hľadiska zo strany Národnej rady je veľmi pozitívny. Za to vám ja chcem z celého srdca poďakovať a počítame s tým, že teraz poobede zosumarizujeme všetky pozmeňujúce návrhy, pripravíme vám komplexný materiál na hlasovanie a to hlasovanie potom podľa všetkého prebehne niekedy okolo obeda v utorok. Ešte raz vám ďakujem pekne.
Jurík, Beáta, poslankyňa NR SR (2024-05-03):
Ďakujem pekne za slovo, pán predsedajúci. Ja vám, kolegyne Plaváková a Petrík, veľmi pekne ďakujem za tento návrh a pamätám si, ako ste ho pripravovali, ešte keď sme mali len jediného poslanca Tomáša Valáška, a ja som vtedy bola tehotná zrovna, tak som mala z toho také pocity, že nevedela som si predstaviť, aká neskutočná bolesť to asi musí byť pre ženu, ktorá čaká dieťatko, ktorá sa naň veľmi teší a ktorá si niečo takéto zažije. Čiže o to viac som to aj vtedy podporovala a, samozrejme, aj teraz. Ale chcela by som iba vyvrátiť takú, taký pseudoargument, ktorý niektorí ľudia používajú zrovna proti takýmto návrhom, ako je napríklad teda dva dni voľna po spontánnom potrate, alebo dva dni voľna počas menštruácie a podobne, že potom firmy nebudú zamestnávať ženy, lebo že si povedia, že načo im máme dávať dva dni naviac v porovnaní s mužmi, alebo že to nejak administratívne zaťaží podnikateľskú sféru a podobne. Tak chcela by som vyvrátiť tieto bludy, vravím, pseudoargumenty, bludy, to je jedno, pretože tie štáty, v ktorých takéto podporné opatrenia zaviedli, tak jednoducho nič sa nezmenilo. Skutočne tam firmy neprestali zamestnávať ženy a práve naopak, aj celkovo to prispelo k tomu, aby tá pracovná atmosféra, pracovné podmienky boli lepšie a tým pádom sa zlepšila aj celková situácia tých zamestnankýň a tiež aj firmy. Čiže je to win-win či už pre tých zamestnancov, zamestnankyne, ale, samozrejme, aj pre tú firmu. Takže iba by som vás poprosila, keď budete uvažovať o podpore tohto zákona, tak v skutočne tento, na tento pseudoargument ani nemyslite. Ďakujem pekne.
Laššáková, Jana, podpredsedníčka NR SR (2014-11-10):
Pán poslanec Hraško.
Paška, Pavol, predseda NR SR (2012-09-27):
Ďakujem veľmi pekne, pán predseda. Prerušujem rokovanie o tomto bode programu, tak ako sme sa dohodli, budeme o tomto návrhu hlasovať o 17.00 hodine v bloku hlasovaní. Vyhlasujem obedňajšiu prestávku a budeme pokračovať o 14.00 hodine pravidelným bodom hodina otázok. (Prerušenie rokovania o 12.03 hodine.) (Pokračovanie rokovania o 14.00 hodine.)
Blaha, Ľuboš, poslanec NR SR (2015-12-11):
Pán kolega, po tom osobnom útoku by som chcel povedať, že ste klesol na úroveň Matoviča, ale, žiaľ, vy sa na tejto úrovni už nejaký čas pohybujete. To mi je veľmi ľúto, lebo KDH som si vždy predstavoval ako stranu, ktorá má aspoň snahu byť seriózna. A keď ste hovorili o tej reputácii mojej ako marxistu, tak skôr je smutné, že vám sa nepodarilo za celé tie štyri roky vybudovať z vašej strany a z vašej osoby nejakú reputáciu kresťanského demokrata. Lebo kresťanská demokracia nie je o tom, že budete upaľovať bosorky, ktoré, podľa vás bosorky, ktoré si dovolili spraviť interrupciu, ako ste včera preukázali. O tom nie je kresťanská demokracia, o tom je inkvizícia. Vy ste sa vždy snažili kresťanskú demokraciu vnímať ako jedno nenávistné hnutie a opäť len dokazujete svoju osobnú nenávisť voči každému, kto s vami nesúhlasí. Vy ste človek, ktorý nemá s kresťanskou demokraciou nič spoločné. Ale keď mňa obviňujete z toho, že podporujem súkromný podnik, viete, zo zákona musela byť vypísaná súťaž. Ja som ten zákon nepripravil, ale zo zákona, a to dobre veľmi viete, musela byť vypísaná súťaž a tam sa môžu, áno, zúčastniť aj súkromné podniky, a ak majú lepšie podmienky, tak vyhrajú. Ale ak chceme toto zmeniť, pán kolega, nech sa páči, poďme do toho! Poďte do toho s ortodoxným marxistom, ako vy mi hovoríte, a spravme iný zákon, že v súťažiach nebudú môcť byť súkromné podniky, iba štátne. Fantastické! Okej, poďme do toho. Budete prvý Zajac, ktorého poznám, ktorý je revolucionár. (Zasmiatie sa v sále.) To bude fantastické, teším sa na to. Budete taký kompanieros, súdruh. Tá kompa asi má konečne nejaký zmysel v tomto slove. (Povedané s úsmevom.) Ale obávam sa, že toto asi nie je ten váš účel a účelom je iba očierňovať každého, kto má iný názor. A robiť teraz z nás kliky? Preboha, pán kolega! Ja som Bratislavčan ako repa, aj Dušan Jarjabek je Bratislavčan ako repa. Čo tu z nás robíte? Ja som bol v Košiciach trikrát v živote. Krásne mesto. Ale ja som bol v Bruseli, v Aténach, v Paríži viackrát než v Košiciach. Aká klika, preboha, človeče?! To sú zase konšpirácie, konšpirácie, konšpirácie. Už zavolajte Foxa, Maldera, nech vám konečne vymyslí nejakú konšpiráciu a odhalí ďalší príchod mimozemšťanov, lebo nič iné vám nepomôže. Ďakujem.
B. Bugár, podpredseda NR SR: (2006-04-21):
(Hlasovanie.) Prítomných 121, za 80, proti 4, zdržalo sa 34 poslancov, nehlasovali 3. Konštatujem, že bod 22 sme schválili. Nech sa páči. A. Blajsko, poslanec: Bod 23 je s návrhom gestorského výboru schváliť ho.
Šudík, Tomáš, poslanec NR SR (2021-10-06):
Ďakujem za slovo. Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 845 z 25. júna 2021 pridelila návrh poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Anny Zemanovej na vydanie zákona, ktorým sa mení a dopĺňa zákon č. 17/1992 Zb. zákona o životnom prostredí v znení neskorších predpisov a ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov, tlač 592, na prerokovanie týmto výborom: ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie a výboru pre zdravotníctvo. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený zaujali k nemu nasledovné stanoviská: Ústavnoprávny výbor uznesením č. 333 z 9. septembra 2021 s poslaneckým návrhom zákona súhlasil a odporučil ho Národnej rade schváliť. Výbor pre hospodárske záležitosti neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 zákona o rokovacom poriadku Národnej rady. Výbor pre pôdohospodárstvo a životné prostredie uznesením č. 138 zo 16. septembra 2021 s poslaneckým návrhom zákona súhlasil a odporučil ho Národnej rade schváliť. Výbor pre zdravotníctvo o predmetnom poslaneckom návrhu nerokoval, nakoľko podľa § 52 ods. 2 zákona o rokovacom poriadku Národnej rady nebol uznášaniaschopný. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom II spoločnej správy a stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný poslanecký návrh zákona schváliť. Spoločná správa výborov Národnej rady o prerokovaní predmetného poslaneckého návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 141 zo 16. septembra 2021. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Žiga, Peter, podpredseda NR SR (2023-12-12):
Pani poslankyňa Šrobová.
Danko, Andrej, poslanec NR SR (2024-04-30):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si k rozprave zaujať stanovisko pán spravodajca?
P. Paška, predseda NR SR: (2007-07-02):
(Hlasovanie.) 139 prítomných, 114 za, 25 sa zdržalo. Konštatujem, že sme odsúhlasili postúpenie návrhu zákona do tretieho čítania. Pristúpime k tretiemu čítaniu . Otváram rozpravu v treťom čítaní a pýtam sa, či sa chce niekto prihlásiť. Nie. Uzatváram rozpravu. A budeme hlasovať, pán spravodajca, o návrhu...
Zajac, Peter, poslanec NR SR (2011-07-06):
Chcem sa poďakovať pani poslankyni Dubovcovej za jej príspevok v rozprave. A to z jednoduchého dôvodu. Poukázala totiž na to, že správa o činnosti Generálnej prokuratúry nemá len tie inkriminované miesta, ktoré sú naozaj do takejto správy o činnosti absolútne nepatria, ale že celá táto správa vypovedá veľmi veľa o stave Generálnej prokuratúry, a to veľmi zlom stave Generálnej prokuratúry. Vo výbore pre ľudské práva a menšiny máme so zástupcami Generálnej prokuratúry za posledný rok veľmi zlé skúsenosti práve čo sa týka veľmi arogantného postoja k tomu, čím sa výbor pre ľudské práva v súvislosti s Generálnou prokuratúrou zaoberal. To svedčí o tom, že Generálna prokuratúra, jej zástupcovia si myslia alebo sa domnievajú, že Generálna prokuratúra je v slobodnom demokratickom štáte čímsi exteritoriálnym, čímsi samým pre seba, či akýmsi štátom v štáte, čo absolútne odporuje elementárnej funkcii Generálnej prokuratúry v slobodnom demokratickom štáte. Takže úplne súhlasím s tými závermi, že takúto správu o činnosti nemožno prijať.
Kollár Boris, predseda NR SR (2021-11-23):
Pán poslanec, prepáčte, ja vás preruším, o tomto nebudeme dávať hlasovať. Ale vy môžete to poslanecké grémium zvolať, takže zbytočne toto robíte týmto spôsobom, keď ho chcete zvolať. Môžem ho okamžite v mene troch poslaneckých klubov zvolať, ak na tom stojíte.
Klus, Martin, podpredseda NR SR (2019-10-24):
Dámy a páni, nedarí sa mi zohnať spravodajkyňu, takže ak by bol všeobecný súhlas, tak navrhujem opäť preskočiť tento bod a budeme sa venovať bodu, ktorý bude predkladať pani Simona Petrík. Je všeobecný súhlas? (Súhlasná reakcia pléna.) Takže kým sa spravodajkyňa nevráti, poďme s týmto bodom. Takže pristúpime k prvému čítaniu o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Návrh zákon je uverejnený ako tlač 1728. Návrh na jeho pridelenie na prerokovanie výborom je v rozhodnutí č. 1829. Dávam slovo poslankyni Simone Petrík, aby návrh zákona uviedla. Nech sa páči.
D. Lipšic, poslanec: (2009-02-03):
Áno, ja som priznával morálny dlh a vďaka nemu ste vyhrali voľby. Vyhrala voľby vláda, ktorej synonymom sú práve škandály rovnakého druhu, trestnoprávne nedokázateľné, ale nijako rozumne nevysvetliteľné. Spomeniem jachtu, TIPOS, nástenku, každý mesiac nový škandál. Ľudia majú pocit, že politika je divadlo. Vy ste to dnes, pán predseda parlamentu, svojím vystúpením potvrdili. Majú pocit, že politici niečo hovoria na javisku, ale za oponou robia niečo iné. Majú pocit, že vrcholní predstavitelia v parlamente vystupujú o dôveryhodnosti, ale v zákulisí možno podnikajú v rôznych rezortoch. To si myslím, že je základný problém, pán predseda parlamentu, dôveryhodnosti a toho, že ľudia už berú celú politiku ako divadlo. Vy ste ich dnes o tom svojím vystúpením len presvedčili.
Glváč, Martin, poslanec NR SR (2011-03-22):
Vážená pani ministerka, hoci na úvod ste spomenuli, že chcete byť pragmatická, konštruktívna, prepáčte, ste žena a ministerka, ale toľko všeobecných hlúpostí už som dávno nepočul. Ak to nevadí vašim kolegom z koalície, tak nám to vadí, že z nás robíte strašných hlupákov. My sme váš návrh čítali a vieme aj o tom, ako budú obsadzované vaše komisie. Tesne po tom, ak prejdú všetky vaše iné legislatívne návrhy a obsadíte si prokuratúru, tak si obsadíte aj tieto komisie. Nerobte z nás hlupákov! Ďakujem veľmi pekne.
Šeliga, Juraj, poslanec NR SR (2023-06-20):
Pán predseda, dajte hlasovať o návrhu zákona ako o celku s odporúčaním schváliť.
A. Belousovová, podpredsedníčka NR SR: (2008-12-04):
Ďalším bodom programu  je prvé čítanie  o vládnom návrhu zákona, ktorým sa mení a dopĺňa  zákon č. 757/2004 Z. z. – máte procedurálny? Počkajte, dokončím – 2004 Z. z. o súdoch  a o zmene a doplnení niektorých zákonov. (Vládny návrh zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č. .../2008 Z. z. a o zmene a doplnení niektorých zákonov.) Vládny návrh zákona ste dostali ako tlač 841, návrh na jeho pridelenie na prerokovanie výborom je v rozhodnutí č. 849. Prosím pána ministra zdravotníctva Slovenskej republiky pána Rašiho, aby v zastúpení  ministra spravodlivosti  tento vládny návrh zákona uviedol. Predtým, ako sa tak stane, ešte procedurálny návrh – pán poslanec Lipšic. Nech sa páči.